Rijeka, 30. listopada 2020.g.

**PRIOPĆENJE ZA MEDIJE**

**NA BLAGDAN SVIH SVETIH ZATVOREN EXPORT NA DELTI,**

**OD PONEDJELJKA NOVO RADNO VRIJEME**

**U nedjelju 1. studenog 2020.g., na blagdan Svih svetih, prostor Exporta na Delti bit će zatvoren za posjetitelje.**

**Od ponedjeljka 2. studenog 2020.g. Export ponovno otvara svoja vrata, no prema novom radnom vremenu: od ponedjeljka do petka između 15.00 i 20.00 sati, a subotom i nedjeljom od 11.00 do 20.00 sati. Praznicima i blagdanima Export će biti zatvoren.**

Podsjetimo, do kraja studenog u ovom novouređenom prostoru koji je u kratko vrijeme postao novi atraktivni gradski kulturni centar, postavljena je izložba ***Fiume Fantastika: Fenomeni grada***, središnja izložba programa Slatko i slano Rijeke 2020 – Europske prijestolnice kulture.   
Izložba koja izaziva veliki interes publike prati posljednjih stotinu i pedeset godina urbane, turbulentne povijesti Rijeke, tijekom koje grad doživljava radikalan rast i postaje globalno prometno i industrijsko središte specifične arhitekture i urbanih fenomena. Izložba je postavljena u 10 paviljona, u prizemlju Exporta, od kojih svaki priča priču o određenom riječkom fenomenu, a to su: *Granice, Luka i željeznica, Mreže, Kino: “Stižu ljudi!”, Grad, Palača, Zajedničko tlo, Dokolica, Spomenici* i *Fantastične zone.*

**Pojedinačna cijena ulaznice za izložbu *Fiume fantastika* je 30 kuna. Ulaz je slobodan** za djecu do 7 godina, te nezaposlene i umirovljenike, uz predočenje važećih dokumenata. Djeca i mladi do 18 godina, studenti, zaposlenici Sveučilišta u Rijeci te članovi strukovnih udruga i organizacija uz predočenje važećih dokumenata ostvaruju **popust od 50%** na pojedinačnu ulaznicu.

Za unaprijed najavljene grupne dolaske, izložba *Fiume Fantastika* bit će otvorena i izvan radnog vremena Exporta, a sve informacije mogu se dobiti putem e-mail adrese [**info@deltalab.hr**](mailto:info@deltalab.hr)**.**

Unaprijed zahvaljujem na objavi priopćenja.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42